title: Padomes Lēmums 2013/308/KĀDP ( 2013. gada 24. jūnijs ), ar ko groza Lēmumu 2012/642/KĀDP par ierobežojošiem pasākumiem pret Baltkrieviju

text:
               25.6.2013

               LV

               Eiropas Savienības Oficiālais Vēstnesis

               L 172/31

         PADOMES LĒMUMS 2013/308/KĀDP
   (2013. gada 24. jūnijs),
   ar ko groza Lēmumu 2012/642/KĀDP par ierobežojošiem pasākumiem pret Baltkrieviju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2012. gada 15. oktobrī pieņēma Lēmumu 2012/642/KĀDP (1) par ierobežojošiem pasākumiem pret Baltkrieviju.

               (2)

               Padome uzskata – lai veicinātu politisko dialogu, ir jāaptur ar Lēmuma 2012/642/KĀDP 3. panta 1. punktu noteiktais ceļošanas aizliegums Uladzimir Uladzimiravich Makei kungam, kamēr viņš ieņem Baltkrievijas Republikas ārlietu ministra amatu. Uz šo apturēšanu būtu jāattiecas pārskatīšanai, kas minēta Lēmuma 2012/642/KĀDP 8. panta 2. punktā.

               (3)

               Tāpēc Lēmums 2012/642/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2012/642/KĀDP 8. pantu aizstāj ar šādu:

      "8. pants
      1.   Lēmuma 3. panta 1. punktā minētie pasākumi tiktāl, ciktāl tie attiecas uz Uladzimir Uladzimiravich Makei kungu, tiek apturēti, kamēr viņš ieņem Baltkrievijas Republikas ārlietu ministra amatu.
      2.   Šo lēmumu piemēro līdz 2013. gada 31. oktobrim. To pastāvīgi pārskata. Lēmumu var atjaunināt vai vajadzības gadījumā izdarīt tajā grozījumus, ja Padome uzskata, ka tā mērķi nav sasniegti."

   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Luksemburgā, 2013. gada 24. jūnijā

            Padomes vārdā –

            priekšsēdētāja

         C. ASHTON

      (1)  OV L 285, 17.10.2012., 1. lpp.


title: 2006/453/EK,Euratom: Padomes un Komisijas Lēmums ( 2005. gada 24. oktobris ), lai noslēgtu Protokolu, kurš pievienots Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, un ar kuru ņem vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

text:
               6.7.2006

               LV

               Eiropas Savienības Oficiālais Vēstnesis

               L 185/7

      PADOMES UN KOMISIJAS LĒMUMS

   (2005. gada 24. oktobris),
   lai noslēgtu Protokolu, kurš pievienots Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, un ar kuru ņem vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   (2006/453/EK, Euratom)
   EIROPAS SAVIENĪBAS PADOME,
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 300. panta 3. punkta pirmo daļu,
   ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,
   ņemot vērā 2003. gada Pievienošanās līgumu, un jo īpaši tā 2. panta 3. punktu,
   ņemot vērā 2003. gada Pievienošanās aktu, un jo īpaši tā 6. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,
   tā kā:

               (1)

               2004. gada 30. aprīlī Eiropas Kopienas un dalībvalstu vārdā tika parakstīts Protokols, kurš pievienots Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, un ar kuru ņem vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

               (2)

               Kamēr Protokols nav stājies spēkā, tas ir ticis provizoriski piemērots no 2004. gada 1. maija.

               (3)

               Protokols būtu jāapstiprina,

         IR PIEŅĒMUŠAS ŠO LĒMUMU.
   1. pants
   Ar šo Eiropas Kopienas, Eiropas Atomenerģijas kopienas un dalībvalstu vārdā tiek apstiprināts Protokols, kurš pievienots Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, un ar kuru ņem vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
   Protokola teksts ir pievienots šim lēmumam (2).
   2. pants
   Padomes priekšsēdētājs Eiropas Kopienas un tās dalībvalstu vārdā sniedz Protokola 4. pantā paredzēto paziņojumu. Komisijas priekšsēdētājs vienlaikus sniedz šādu paziņojumu Eiropas Atomenerģijas kopienas vārdā.

      Luksemburgā, 2005. gada 24. oktobrī

            Padomes vārdā –

            priekšsēdētājs

         B. BRADSHAW

            Komisijas vārdā –

            priekšsēdētājs

         J. M. BARROSO

      (1)  Atzinums sniegts 2004. gada 26. oktobrī (Oficiālajā Vēstnesī vēl nav publicēts).

      (2)  Skatīt šā Oficiālā Vēstneša 3. lpp.


title: Padomes Lēmums (ES) 2017/1121 (2017. gada 20. jūnijs), ar ko ieceļ Reģionu komitejas locekli, ko izvirzījusi Austrijas Republika

text:
               23.6.2017

               LV

               Eiropas Savienības Oficiālais Vēstnesis

               L 162/54

         PADOMES LĒMUMS (ES) 2017/1121
   (2017. gada 20. jūnijs),
   ar ko ieceļ Reģionu komitejas locekli, ko izvirzījusi Austrijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Austrijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Tā kā ir beidzies termiņš pilnvarojumam, uz kura pamata tika izvirzīts Christian BUCHMANN kungs (Regierungsmitglied mit politischer Verantwortung gegenüber dem Landtag (Mitglied der Steirischen Landesregierung)), ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelts:

               —

                  Mag. Christian BUCHMANN, Mitglied des steiermärkischen Landtages (pilnvarojuma maiņa).

         2. pants
   Šis lēmums stājas spēkā tā pieņemšanas dienā.

      Luksemburgā, 2017. gada 20. jūnijā

            Padomes vārdā –

            priekšsēdētāja

         H. DALLI

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: 2014/547/ES, Euratom: Eiropas Parlamenta Lēmums ( 2014. gada 3. aprīlis ) par Patērētāju, veselības un pārtikas izpildaģentūras (kādreizējās Veselības un patērētāju izpildaģentūras) 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/106

         EIROPAS PARLAMENTA LĒMUMS
   (2014. gada 3. aprīlis)
   par Patērētāju, veselības un pārtikas izpildaģentūras (kādreizējās Veselības un patērētāju izpildaģentūras) 2012. finanšu gada budžeta izpildes apstiprināšanu
   (2014/547/ES, Euratom)
   EIROPAS PARLAMENTS,

               —

               ņemot vērā Eiropas Savienības 2012. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2012. finanšu gadu (COM(2013) 570 – C7-0273/2013) (2),

               —

               ņemot vērā Veselības un patērētāju izpildaģentūras galīgos pārskatus par 2012. finanšu gadu,

               —

               ņemot vērā Komisijas ziņojumu par turpmāko rīcību attiecībā uz 2011. finanšu gada budžeta izpildes apstiprināšanu (COM(2013) 668) un Komisijas dienestu darba dokumentus, kas pievienoti šim ziņojumam (SWD(2013) 348) un SWD(2013) 349),

               —

               ņemot vērā Komisijas ziņojumu par Savienības finanšu novērtējumu, pamatojoties uz sasniegtajiem rezultātiem (COM(2013) 461), un Komisijas dienestu darba dokumentus, kas pievienoti šim ziņojumam (SWD(2013) 228 un SWD(2013) 229),

               —

               ņemot vērā Komisijas gada ziņojumu budžeta izpildes apstiprinātājiestādei par 2012. gadā veiktajām iekšējām revīzijām (COM(2013) 606) un Komisijas dienestu darba dokumentu, kas pievienots šim ziņojumam (SWD(2013) 314),

               —

               ņemot vērā Revīzijas palātas ziņojumu par Veselības un patērētāju izpildaģentūras 2012. finanšu gada pārskatiem ar Aģentūras atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), kuru Revīzijas palāta sniegusi par 2012. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2014. gada 18. februāra ieteikumu par apstiprinājumu, ko sniedz izpildaģentūrām par 2012. finanšu gada budžeta izpildi (05850/2014 – C7-0049/2014),

               —

               ņemot vērā Līguma par Eiropas Savienības darbību 317., 318. un 319. pantu un Eiropas Atomenerģijas kopienas dibināšanas līguma 106.a pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 55., 145., 146. un 147. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 62., 164., 165. un 166. pantu,

               —

               ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (7), un jo īpaši tās 14. panta 3. punktu,

               —

               ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (8), un jo īpaši tās 66. panta pirmo un otro daļu,

               —

               ņemot vērā Komisijas 2004. gada 15. decembra Lēmumu 2004/858/EK, ar kuru izveido Veselības aizsardzības programmas izpildaģentūru Kopienas darbību pārvaldei veselības aizsardzības jomā atbilstīgi Padomes Regulai (EK) Nr. 58/2003 (9),

               —

               ņemot vērā Komisijas 2008. gada 20. jūnija Lēmumu 2008/544/EK, ar ko groza Lēmumu 2004/858/EK, lai Veselības aizsardzības programmas izpildaģentūru pārveidotu par Veselības un patērētāju izpildaģentūru (10),

               —

               ņemot vērā Komisijas 2013. gada 17. decembra Īstenošanas lēmumu 2013/770/ES, ar ko nodibina Patērētāju, veselības un pārtikas izpildaģentūru un atceļ Lēmumu 2004/858/EK (11),

               —

               ņemot vērā Reglamenta 76. pantu un VI pielikumu,

               —

               ņemot vērā Budžeta kontroles komitejas ziņojumu un citu attiecīgo komiteju atzinumus (A7-0242/2014),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu budžeta izpildi veic sadarbībā ar dalībvalstīm un ievērojot pareizas finanšu pārvaldības principu,

               1.

               sniedz Patērētāju, veselības un pārtikas izpildaģentūras (kādreizējās Veselības un patērētāju izpildaģentūras) direktoram apstiprinājumu par Aģentūras 2012. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2012. finanšu gada vispārējā budžeta izpildes apstiprināšanu, III iedaļa – Komisija un izpildaģentūras;

               3.

               uzdod priekšsēdētājam šo lēmumu, lēmumu par Eiropas Savienības 2012. finanšu gada vispārējā budžeta izpildes apstiprināšanu, III iedaļa – Komisija, kā arī rezolūciju, kas ir neatņemama šo lēmumu daļa, nosūtīt Patērētāju, veselības un pārtikas izpildaģentūras direktoram, Padomei, Komisijai, Eiropas Savienības Tiesai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 56, 29.2.2012.

      (2)  OV C 334, 15.11.2013., 1. lpp.

      (3)  OV C 365, 13.12.2013., 57. lpp.

      (4)  OV C 331, 14.11.2013., 10. lpp.

      (5)  OV L 248, 16.9.2002., 1. lpp.

      (6)  OV L 298, 26.10.2012., 1. lpp.

      (7)  OV L 11, 16.1.2003., 1. lpp.

      (8)  OV L 297, 22.9.2004., 6. lpp.

      (9)  OV L 369, 16.12.2004., 73. lpp.

      (10)  OV L 173, 3.7.2008., 27. lpp.

      (11)  OV L 341, 18.12.2013., 69. lpp.


title: Padomes Lēmums 2013/189/KĀDP ( 2013. gada 22. aprīlis ), ar ko izveido Eiropas Drošības un aizsardzības koledžu (EDAK) un atceļ Vienoto rīcību 2008/550/KĀDP

text:
               24.4.2013

               LV

               Eiropas Savienības Oficiālais Vēstnesis

               L 112/22

         PADOMES LĒMUMS 2013/189/KĀDP
   (2013. gada 22. aprīlis),
   ar ko izveido Eiropas Drošības un aizsardzības koledžu (EDAK) un atceļ Vienoto rīcību 2008/550/KĀDP
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. panta 1. punktu un 42. panta 4. punktu, un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2005. gada 18. jūlijā pieņēma Vienoto rīcību 2005/575/KĀDP, ar ko izveido Eiropas Drošības un aizsardzības koledžu (EDAK) (1). Minēto vienoto rīcību aizstāja ar Padomes Vienoto rīcību 2008/550/KĀDP (2008. gada 23. jūnijs), ar ko izveido Eiropas Drošības un aizsardzības koledžu (EDAK) (2).

               (2)

               EDAK Vadības komiteja (“komiteja”) 2008. gada 1. decembrī saskaņā ar Vienotās rīcības 2008/550/KĀDP 13. pantu vienojās par ieteikumiem attiecībā uz EDAK nākotnes perspektīvām.

               (3)

               Padome savos 2008. gada 8. decembra secinājumos apstiprināja komitejas ieteikumus. Tādēļ Vienotā rīcība 2008/550/KĀDP būtu jāaizvieto ar jaunu tiesību aktu, kas atbilstu minētajiem ieteikumiem.

               (4)

               EDAK sistēmā būtu jāveic apmācību pasākumi kopējās drošības un aizsardzības politikas (KDAP) jomā, tostarp konfliktu risināšanas un stabilizācijas sfērā.

               (5)

               Ir piemēroti, ka laikposmā, uz kuru attiecas šis lēmums, EDAK izmanto vienīgi norīkotu personālu.

               (6)

               Saskaņā ar Padomes Lēmumu 2010/427/ES (2010. gada 26. jūlijs), ar ko nosaka Eiropas Ārējās darbības dienesta organizatorisko struktūru un darbību (3) (EĀDD), EĀDD jāsniedz EDAK atbalsts, ko iepriekš sniedzis Padomes Ģenerālsekretariāts,

         IR PIEŅĒMUSI ŠO LĒMUMU.
   I   NODAĻA

      IZVEIDE, MISIJA, MĒRĶI UN UZDEVUMI

   1. pants
   Izveide
   Ar šo tiek izveidota Eiropas Drošības un aizsardzības koledža (EDAK).
   2. pants
   Misija
   EDAK nodrošina apmācības Savienības kopējās drošības un aizsardzības politikas (KDAP) jomā, ņemot vērā kopējo ārpolitiku un drošības politiku (KĀDP) stratēģiskā līmenī, lai izstrādātu un veicinātu civilā un militārā personāla vienotu izpratni par KDAP un lai ar saviem apmācību pasākumiem (“EDAK apmācību pasākumi”) noteiktu un izplatītu paraugpraksi saistībā ar dažādiem KDAP jautājumiem.
   3. pants
   Mērķi
   EDAK mērķi ir šādi:

               a)

               turpināt uzlabot kopējo Eiropas drošības un aizsardzības kultūru saskaņā ar KDAP;

               b)

               veicināt labāku izpratni par KDAP kā par KĀDP būtisku sastāvdaļu;

               c)

               nodrošināt Savienības iestādes un struktūras ar zinošu personālu, kas efektīvi spēj risināt visus ar KDAP saistītos jautājumus;

               d)

               nodrošināt dalībvalstu administrācijas un personālu ar zinošiem darbiniekiem, kuri pārzina Savienības politiku, iestādes un procedūras KĀDP jomā;

               e)

               atbalstīt Savienības partnerattiecības KDAP jomā, jo īpaši partnerattiecības ar tām valstīm, kas darbojas KDAP misijās;

               f)

               palīdzēt nostiprināt profesionālas attiecības un kontaktus starp EDAK apmācību pasākumu dalībniekiem (“dalībnieki”).

         Attiecīgā gadījumā uzmanību pievērš konsekvences nodrošināšanai ar citām Savienības darbībām.
   4. pants
   Uzdevumi
   1.   Saskaņā ar tās misiju un mērķiem galvenie EDAK uzdevumi ir rīkot un vadīt EDAK apmācību pasākumus KDAP jomā.
   2.   EDAK apmācību pasākumi ietver:

               a)

               KDAP augsta līmeņa kursu;

               b)

               KDAP ievadkursus;

               c)

               KDAP kursus specializētām auditorijām vai ar īpašu mērķi.

         Citus apmācību pasākumus veic saskaņā ar 8. pantā minētās Vadības komitejas (“komiteja”) lēmumu.
   3.   Papildus 2. punktā minētajām darbībām EDAK jo īpaši:

               a)

               veicina kontaktu veidošanos starp 5. panta 1. punktā minētajā tīklā (“tīkls”) iesaistītajiem attiecīgajā punktā minētajiem institūtiem;

               b)

               vada un pilnveido interneta sistēmu tālmācībai (IT), lai atbalstītu KDAP apmācību pasākumus;

               c)

               izstrādā un izdod mācību materiālus Savienības apmācībām KDAP jomā, balstoties arī uz jau pastāvošiem attiecīgiem materiāliem;

               d)

               veicina absolventu tīklu bijušajiem dalībniekiem;

               e)

               atbalsta apmaiņas programmas KDAP jomā, kas notiek starp dalībvalstu apmācību institūtiem;

               f)

               sniedz ieguldījumu ikgadējā Savienības apmācību programmā KDAP jomā;

               g)

               sniedz atbalstu apmācību pārvaldībai konfliktu novēršanas un civilo krīžu pārvarēšanas jomā;

               h)

               rīko un vada ikgadēju tīkla konferenci, apvienojot attiecīgi civilo un militāro apmācību ekspertus KDAP jomā no dalībvalstu apmācību institūtiem un ministrijām, kā arī attiecīgās ārējās apmācībās iesaistītās personas; un

               i)

               ik gadu pārskata tās darbības sasniegumus attiecībā uz 3. pantā uzskaitītajiem mērķiem.

         4.   EDAK apmācību pasākumus veic, izmantojot tīklu.
   5.   Eiropas Savienības Drošības izpētes institūts (EUISS) kā tīkla daļa atbalsta EDAK apmācību pasākumus, it īpaši ar EUISS publikācijām un lekcijām, ko sniedz EUISS pētnieki, un sniedzot ieguldījumu EDAK IT sistēmā.
   II   NODAĻA

      ORGANIZĀCIJA

   5. pants
   Tīkls
   1.   EDAK organizē kā tīklu, kas ietver civilus un militārus institūtus, koledžas, akadēmijas, universitātes, iestādes un citas iesaistītās personas, kas Savienībā nodarbojas ar drošības un aizsardzības jautājumiem, ko noteikušas dalībvalstis un EUISS (“institūti”), lai palīdzētu veikt apmācību pasākumus KDAP jomā.
   2.   EDAK veido ciešas saites ar Savienības iestādēm un attiecīgām Savienības aģentūrām, it īpaši ar Eiropas Policijas akadēmiju (CEPOL).
   3.   EDAK strādā Savienības Augstā pārstāvja ārlietās un drošības politikas jautājumos (“Augstais pārstāvis”) vispārējā vadībā.
   6. pants
   Tiesībspēja
   1.   EDAK ir vajadzīgā tiesībspēja, lai pildītu savus uzdevumus un sasniegtu savus mērķus, slēgtu līgumus un administratīvas vienošanās, kas vajadzīgas tās darbībai, tostarp īstenotu personāla norīkošanu, iegūtu iekārtas, jo īpaši mācību iekārtas, turētu bankas kontus un būtu par pusi tiesvedībā.
   2.   Saistības, ko varētu radīt EDAK noslēgti līgumi, sedz ar finansējumu, kas tai pieejams saskaņā ar 14., 15. un 16. pantu.
   7. pants
   Struktūra
   EDAK struktūra ir šāda:

               a)

               komiteja, kas ir atbildīga par EDAK apmācību pasākumu vispārējo koordināciju un ievirzi;

               b)

               Akadēmiskā valde (“valde”), kas ir atbildīga par EDAK apmācību pasākumu kvalitātes un saskaņotības nodrošināšanu;

               c)

               EDAK vadītājs, kas ir atbildīgs par EDAK finanšu un administratīvo pārvaldību, kā arī komitejas un valdes atbalstu pasākumu organizēšanā un pārvaldībā;

               d)

               EDAK sekretariāts (“sekretariāts”), kam jāpalīdz EDAK vadītājam veikt tā pienākumus.

         8. pants
   Vadības komiteja
   1.   EDAK lēmējinstitūcija ir komiteja, kurā no katras dalībvalsts ir iecelts viens pārstāvis. Katru komitejas locekli var pārstāvēt vai pavadīt vietnieks.
   2.   Kopā ar komitejas locekļiem komitejas sanāksmēs var piedalīties arī eksperti.
   3.   Komitejas priekšsēdētājs ir Augstā pārstāvja pārstāvis ar atbilstīgu pieredzi. Komiteja sanāk vismaz divreiz gadā.
   4.   To valstu pārstāvji, kas pievienojas Savienībai, var apmeklēt komitejas sanāksmes kā aktīvi novērotāji.
   5.   EDAK vadītājs, valdes priekšsēdētājs un attiecīgā gadījumā tās dažādo sastāvu priekšsēdētāji, kā arī Komisijas pārstāvis piedalās komitejas sanāksmēs bez balsstiesībām.
   6.   Komitejai ir šādi uzdevumi:

               a)

               izstrādāt EDAK ikgadējo akadēmisko programmu, pamatojoties uz EDAK apmācību koncepciju;

               b)

               sniegt vispārējas norādes attiecībā uz valdes darbu;

               c)

               apstiprināt un regulāri pārskatīt EDAK apmācību koncepciju, kas atspoguļo apstiprinātās EDAK apmācību prasības;

               d)

               izvēlēties dalībvalsti(-is), kurā(-ās) notiek EDAK apmācību pasākumi, un institūtus, kuri tos īsteno;

               e)

               izstrādāt aptuvenu mācību plānu visiem EDAK apmācību pasākumiem un vienoties par to;

               f)

               pieņemt zināšanai kursu novērtējuma ziņojumus un apstiprināt vispārīgo gada ziņojumu par EDAK apmācību pasākumiem, kas nosūtāms attiecīgajām Padomes struktūrām;

               g)

               vismaz uz diviem akadēmiskajiem gadiem iecelt valdes priekšsēdētāju un tās dažādo sastāvu priekšsēdētājus;

               h)

               pieņemt vajadzīgos lēmumus par EDAK darbību tiktāl, ja vien nav paredzēts, ka tos pieņem citas struktūras;

               i)

               apstiprināt gada budžetu un visus budžeta grozījumus, pamatojoties uz EDAK vadītāja priekšlikumiem;

               j)

               apstiprināt gada pārskatus un sniegt EDAK vadītājam apstiprinājumu par budžeta izpildi;

               k)

               apstiprināt papildu noteikumus, kas piemērojami EDAK pārvaldītajiem izdevumiem;

               l)

               apstiprināt visus finansēšanas nolīgumus un/vai tehniskas vienošanās ar Komisiju, EĀDD vai kādu no dalībvalstīm attiecībā uz finansēšanu un/vai EDAK izdevumu īstenošanu;

               m)

               apstiprināt noteikumus, kuri piemērojami personālam, kas norīkots darbam EDAK;

               n)

               lemt par trešo valstu dalības iespēju attiecībā uz konkrētiem EDAK apmācību pasākumiem Politikas un drošības komitejas noteiktajā vispārējās politikas satvarā.

         7.   Komiteja apstiprina savu reglamentu.
   8.   Komiteja lēmumus pieņem ar kvalificētu balsu vairākumu, kā noteikts Līgumam par Eiropas Savienību un Līgumam par Eiropas Savienības darbību pievienotā Protokola Nr. 36 par pārejas noteikumiem II sadaļā.
   9. pants
   Akadēmiskā valde
   1.   Valdi veido augsta līmeņa pārstāvji no tiem civiliem un militāriem institūtiem un citām struktūrām, ko dalībvalstis noteikušas, lai palīdzētu veikt EDAK apmācību pasākumus. Ja vienai dalībvalstij ir vairāki pārstāvji, viņi veido vienotu delegāciju.
   2.   Valdes priekšsēdētāju ieceļ komiteja no valdes locekļiem.
   3.   Komisijas un EĀDD pārstāvjus aicina piedalīties valdes sanāksmēs.
   4.   Valdes sanāksmēs drīkst aicināt piedalīties arī akadēmiskos ekspertus un augstākās amatpersonas no valstu un Savienības iestādēm.
   5.   Valdei ir šādi uzdevumi:

               a)

               sniegt komitejai akadēmiskas konsultācijas un ieteikumus;

               b)

               ar tīkla starpniecību īstenot pieņemto gada akadēmisko programmu;

               c)

               pārraudzīt IT sistēmu;

               d)

               izstrādāt sīku mācību plānu visiem EDAK apmācību pasākumiem, par pamatu izmantojot pieņemto aptuveno mācību plānu;

               e)

               nodrošināt EDAK apmācību pasākumu vispārēju koordināciju starp visiem institūtiem;

               f)

               pārbaudīt iepriekšējā akadēmiskajā gadā īstenoto EDAK apmācību pasākumu līmeni;

               g)

               iesniegt komitejai ierosinājumus par EDAK apmācību pasākumiem nākamajam akadēmiskajam gadam;

               h)

               nodrošināt visu EDAK apmācību pasākumu sistemātisku vērtēšanu un apstiprināt kursu novērtējuma ziņojumus;

               i)

               piedalīties vispārējā gada ziņojuma veidošanā par EDAK darbību.

         6.   Lai izpildītu savus pienākumus, valde var sanākt dažādos noteiktiem projektiem veltītos sastāvos. Valde paredz noteikumus un pasākumus, ar ko reglamentē šādu sastāvu izveidi un darbību, par ko jāvienojas komitejai.
   7.   Valdes reglamentu pieņem komiteja.
   10. pants
   EDAK vadītājs
   1.   EDAK vadītājs ir atbildīgs par EDAK apmācību pasākumu rīkošanu un pārvaldību. EDAK vadītājs atbalsta komitejas un valdes darbu šajā jomā un darbojas kā EDAK pārstāvis EDAK apmācību pasākumos tīkla ietvaros un ārpus tā. EDAK vadītājs jo īpaši:

               a)

               veic visus vajadzīgos pasākumus, lai nodrošinātu efektīvu EDAK pasākumu darbību, tostarp pieņem iekšējas administratīvas instrukcijas un publicē paziņojumus;

               b)

               pamatojoties uz valdes iesniegtiem priekšlikumiem, sagatavo EDAK gada pārskata sākotnēju projektu un darba programmas sākotnēju projektu, ko iesniedz komitejai;

               c)

               koordinē EDAK darba programmas īstenošanu;

               d)

               uztur kontaktus ar attiecīgajām dalībvalstu iestādēm;

               e)

               uztur kontaktus ar attiecīgiem ārējiem apmācību dalībniekiem KDAP jomā;

               f)

               vajadzības gadījumā slēdz tehniskas vienošanās par EDAK apmācību pasākumiem ar attiecīgām iestādēm un apmācību dalībniekiem KDAP jomā;

               g)

               veic jebkādus citus uzdevumus, ko viņam/viņai uzticējusi komiteja.

         2.   EDAK vadītājs ir atbildīgs par EDAK finanšu un administratīvo pārvaldību un jo īpaši:

               a)

               izstrādā un iesniedz komitejai visus budžeta projektus;

               b)

               pieņem budžetus, kad tos apstiprinājusi komiteja;

               c)

               ir EDAK budžeta kredītrīkotājs;

               d)

               EDAK vārdā atver vienu vai vairākus bankas kontus;

               e)

               risina sarunas par jebkādu finansēšanas nolīgumu un/vai tehnisku vienošanos ar Komisiju, EĀDD vai kādu no dalībvalstīm attiecībā uz EDAK izdevumu finansēšanu un/vai īstenošanu, iesniedz minētos nolīgumus komitejai un noslēdz tos;

               f)

               EDAK vārdā risina sarunas par jebkādu vēstuļu apmaiņu attiecībā uz sekretariāta personāla norīkošanu uz EDAK un paraksta tās;

               g)

               kopumā – pārstāv EDAK saistībā ar visiem tiesību aktiem, kuriem ir finansiālas sekas;

               h)

               iesniedz komitejai EDAK gada pārskatus.

         3.   EDAK vadītāju no EĀDD personāla vidus ieceļ Augstais pārstāvis pēc tam, kad ir apspriedies ar komiteju. To ieceļ kā EĀDD personāla locekli uz tā pilnvaru laikposmu. Dalībvalstis var izvirzīt kandidātus EDAK vadītāja amatam, un ES iestāžu un EĀDD personāls var pieteikties šim amatam saskaņā ar piemērojamiem noteikumiem.
   4.   EDAK vadītājs par savām darbībām atbild komitejai.
   11. pants
   EDAK sekretariāts
   1.   Sekretariāts palīdz EDAK vadītājam tā uzdevumu izpildē.
   2.   EDAK vadītājs, kuram palīdz atlases grupa, ir atbildīgs par sekretariāta personāla atlasi.
   3.   Sekretariāts EDAK apmācības pasākumu organizēšanā sniedz atbalstu komitejai, valdei un institūtiem.
   4.   Katrs institūts ieceļ kontaktpersonu, ar kuru sekretariāts risina visus organizatoriskos un administratīvos jautājumus, kas saistīti ar EDAK apmācību pasākumu rīkošanu.
   5.   Sekretariāts cieši sadarbojas ar Komisiju un EĀDD.
   12. pants
   EDAK personāls
   1.   EDAK personālu veido:

               a)

               personāls, kuru darbam EDAK norīkojušas Savienības iestādes, EĀDD un Savienības aģentūras;

               b)

               valstu eksperti, kurus darbam EDAK norīkojušas dalībvalstis.

         2.   EDAK var uzņemt praktikantus un vizītēs ieradušos stipendiātus.
   3.   Komiteja, pamatojoties uz Augstā pārstāvja priekšlikumu, ja vajadzīgs, definē nosacījumus, kas piemērojami praktikantiem un vizītēs esošiem stipendiātiem.
   4.   Savienības Augstā pārstāvja ārlietās un drošības politikas jautājumos 2011. gada 23. marta Lēmums, ar kuru paredz noteikumus, kas piemērojami valstu ekspertiem, kuri norīkoti darbam Eiropas Ārējās darbības dienestā (4), mutatis mutandis piemērojams valstu ekspertiem, kurus dalībvalstis norīkojušas darbam EDAK.
   III   NODAĻA

      FINANSĒJUMS

   13. pants
   Ieguldījums natūrā EDAK apmācību pasākumos
   1.   Katra dalībvalsts, Savienības iestāde, Savienības aģentūra un institūts, kā arī EĀDD sedz visas izmaksas, kas saistītas ar to dalību EDAK, tostarp algas, pabalstus, ceļa un uzturēšanās izdevumus un izmaksas, kas saistītas ar EDAK apmācību pasākumu organizatorisko un administratīvo nodrošinājumu.
   2.   Katrs dalībnieks sedz visas izmaksas, kas saistītas ar viņa dalību.
   14. pants
   EĀDD atbalsts
   1.   EĀDD sedz visas izmaksas, kas izriet no EDAK vadītāja un sekretariāta izmitināšanas tā telpās, tostarp izdevumus, kas saistīti ar informāciju tehnoloģijām, EDAK vadītāja norīkošanu un viena asistenta norīkošanu darbam sekretariātā.
   2.   EĀDD sniedz EDAK administratīvu atbalstu, kas vajadzīgs, lai pieņemtu darbā un pārvaldītu tā personālu un īstenotu tā budžetu.
   3.   Sarunas ar EĀDD par tehniskiem nosacījumiem tā sniegtajam atbalstam risina EDAK vadītājs, un komiteja tos apstiprina.
   15. pants
   Brīvprātīgas iemaksas
   1.   Konkrētu darbību finansēšanas nolūkos EDAK var saņemt brīvprātīgas iemaksas no dalībvalstīm un institūtiem vai citiem līdzekļu devējiem. Šādas iemaksas EDAK pārvalda kā īpašam mērķim iezīmētus ieņēmumus.
   2.   Sarunas par tehniskiem nosacījumiem 1. punktā minētajām iemaksām risina EDAK vadītājs, un komiteja tos apstiprina.
   16. pants
   Iemaksa no Savienības budžeta
   1.   EDAK saņem ikgadēju iemaksu no Savienības vispārējā budžeta. Ar šo iemaksu var jo īpaši segt izmaksas saistībā ar atbalstu EDAK apmācību pasākumiem un darbam EDAK norīkotajiem dalībvalstu ekspertiem.
   2.   Bāzes finansējums EDAK darbības izmaksu segšanai pirmajos 12 mēnešos pēc 3. punktā minētā finansēšanas nolīguma noslēgšanas ir EUR 535 000. Bāzes finansējumu EDAK izdevumu segšanai turpmākajos laikposmos nosaka Padome.
   3.   Kad Padome pieņēmusi 2. punktā minēto lēmumu, sarunas par finansēšanas nolīgumu ar Komisiju risina EDAK vadītājs un apstiprina komiteja.
   17. pants
   Finanšu noteikumi
   Pielikumā izklāstītos finanšu noteikumus piemēro EDAK finansētajiem izdevumiem un šādu izdevumu finansējumam.
   IV   NODAĻA

      DAŽĀDI NOTEIKUMI

   18. pants
   Dalība EDAK apmācību pasākumos
   1.   Visos EDAK apmācību pasākumos drīkst piedalīties visu dalībvalstu un kandidātvalstu valstspiederīgie. Organizējošie un vadošie institūti nodrošina, ka šo principu piemēro bez izņēmumiem.
   Principā EDAK apmācību pasākumos drīkst piedalīties arī to valstu valstspiederīgie, kuras kandidē uz pievienošanos Savienībai, un, vajadzības gadījumā, citu trešo valstu valstspiederīgie.
   2.   Dalībnieki ir civilais un militārais personāls, kas strādā ar KDAP jomas stratēģiskajiem aspektiem, un eksperti, kurus plānots norīkot darbam KDAP misijās vai operācijās.
   EDAK apmācību pasākumos var inter alia uzaicināt piedalīties starptautisku organizāciju, nevalstisko organizāciju, akadēmisko institūtu un plašsaziņas līdzekļu, kā arī uzņēmēju aprindu pārstāvjus.
   3.   Dalībniekam, kurš pabeidzis EDAK kursu, izsniedz Augstā pārstāvja parakstītu sertifikātu. Sertifikāta formu un saturu regulāri pārskata komiteja. Šo sertifikātu atzīst dalībvalstis un Savienības iestādes.
   19. pants
   Sadarbība
   EDAK sadarbojas ar starptautiskām organizācijām un citām atbilstīgām struktūrām, piemēram, trešo valstu valsts mācību institūtiem, kā arī izmanto to speciālās zināšanas.
   20. pants
   Drošības reglaments
   EDAK pasākumiem piemēro Padomes Lēmumu 2011/292/ES (2011. gada 31. marts) par drošības noteikumiem ES klasificētas informācijas aizsardzībai (5).
   V   NODAĻA

      NOBEIGUMA NOTEIKUMI

   21. pants
   Nepārtrauktība
   Šā lēmuma īstenošanas nolūkos spēkā paliek normas un noteikumi, kas pieņemti, lai īstenotu Vienoto rīcību 2008/550/KĀDP, tiktāl, ciktāl tie ir saderīgi ar šo lēmumu, un līdz tos groza vai atceļ.
   22. pants
   Atcelšana
   Ar šo atceļ Vienoto rīcību 2008/550/KĀDP.
   23. pants
   Pārskatīšana, stāšanās spēkā un izbeigšanās
   1.   Šis lēmums stājas spēkā 2013. gada 1. aprīlī. To pārskata pēc vajadzības un jebkurā gadījumā ne vēlāk kā sešus mēnešus, pirms beidzas tā darbība.
   2.   Šā lēmuma darbība beidzas četrus gadus pēc dienas, kad tiek noslēgts 16. panta 3. punktā minētais finansēšanas nolīgums.

      Luksemburgā, 2013. gada 22. aprīlī

            Padomes vārdā –

            priekšsēdētāja

         C. ASHTON

      (1)  OV L 194, 26.7.2005., 15. lpp.

      (2)  OV L 176, 4.7.2008., 20. lpp.

      (3)  OV L 201, 3.8.2010., 30. lpp.

      (4)  OV C 12, 14.1.2012., 8. lpp.

      (5)  OV L 141, 27.5.2011., 17. lpp.

      PIELIKUMS

         Finanšu noteikumi, kas piemērojami EDAK finansētiem izdevumiem un tās finansējumam

      1. pants
      Budžeta principi
      1.   EDAK budžets ir dokuments, ar kuru katram finanšu gadam nosaka un apstiprina EDAK ieņēmumus un visus EDAK finansētos izdevumus.
      2.   Budžeta ieņēmumi un izdevumi ir līdzsvarā.
      3.   EDAK ieņēmumus un izdevumus nav atļauts īstenot nekādā citā veidā, kā vien iekļaujot tos kādā budžeta pozīcijā.
      2. pants
      Budžetu pieņemšana
      1.   Katru gadu EDAK vadītājs izstrādā budžeta projektu nākamajam finanšu gadam, kas sākas 1. janvārī un beidzas tā paša gada 31. decembrī. Budžeta projektā iekļauj apropriācijas, ko uzskata par vajadzīgām, lai segtu EDAK finansējamos izdevumus minētajā laikposmā, un prognozi par ieņēmumiem, ar kuriem paredzēts segt tādus izdevumus.
      2.   Apropriācijas vajadzības gadījumā klasificē pēc veida vai mērķa nodaļās un pantos. Projektā iekļauj sīki izklāstītas piezīmes par katru pantu.
      3.   Ieņēmumus veido dalībvalstu brīvprātīgas iemaksas, ikgadējā iemaksa no Eiropas Savienības budžeta un dažādi ieņēmumi.
      4.   EDAK vadītājs iesniedz sīki izklāstītu budžeta ziņojumu par kārtējo un iepriekšējiem finanšu gadiem un ierosina budžeta projektu komitejai līdz 31. oktobrim. Komiteja budžeta projektu apstiprina līdz 31. decembrim.
      5.   Neparedzētu apstākļu un obligātas vajadzības gadījumā EDAK vadītājs var ierosināt budžeta grozījumu. Visus budžeta grozījuma projektus un budžetu pirmajam gadam pēc šā lēmuma pieņemšanas ierosina, apstiprina un pieņem saskaņā ar to pašu procedūru, ko piemēro gada budžetam, izņemot to, ka netiek piemēroti gada budžetam piemērojamie termiņi.
      3. pants
      Apropriāciju pārvietošana
      EDAK vadītājs ar komitejas apstiprinājumu var veikt apropriāciju pārvietojumus budžeta ietvaros.
      4. pants
      Apropriāciju pārnešana
      1.   Apropriācijas, kas vajadzīgas, lai samaksātu par juridiskajām saistībām, kuras EDAK uzņēmusies līdz finanšu gada 31. decembrim, pārnes uz nākamo finanšu gadu.
      2.   EDAK vadītājs ar komitejas apstiprinājumu var pārnest citas apropriācijas budžetā uz nākamo finanšu gadu.
      3.   Pārējās apropriācijas anulē finanšu gada beigās.
      5. pants
      Budžeta īstenošana un personāla pārvaldība
      EDAK tās budžeta īstenošanas un personāla pārvaldības nolūkos, cik vien tas iespējams, izmanto Savienības pastāvošās administratīvās struktūras, jo īpaši EĀDD.
      6. pants
      EDAK bankas konti
      1.   EDAK bankas kontus, kas ir norēķinu vai īstermiņa konti euro valūtā, atver kādā no labākajām finanšu iestādēm, kuras galvenais birojs atrodas kādā no dalībvalstīm.
      2.   EDAK bankas kontus nepārtērē.
      7. pants
      Maksājumi
      Visi maksājumi no EDAK bankas konta jāparaksta kopīgi EDAK vadītājam un vēl kādam EDAK personāla loceklim.
      8. pants
      Grāmatvedība
      1.   EDAK vadītājs nodrošina, ka pārskati, kuros uzrādīti EDAK ieņēmumi, izdevumi un aktīvu uzskaite, tiek glabāti saskaņā ar starptautiski atzītiem grāmatvedības standartiem publiskajam sektoram.
      2.   EDAK vadītājs iesniedz komitejai gada pārskatus par attiecīgo finanšu gadu ne vēlāk kā nākamā gada 31. martā.
      3.   Vajadzīgo grāmatvedības pakalpojumu veikšanu uztic ārējām struktūrām.
      9. pants
      Revīzijas
      1.   Reizi gadā tiek veikta EDAK grāmatvedības revīzija.
      2.   Vajadzīgo revīzijas pakalpojumu veikšanu uztic ārējām struktūrām.
      3.   Revīzijas ziņojumus pēc pieprasījuma dara pieejamus komitejai.
      10. pants
      Izpildes apstiprinājums
      1.   Komiteja, pamatojoties uz gada pārskatiem un ņemot vērā gada revīzijas ziņojumu, lemj par to, vai sniegt EDAK vadītājam apstiprinājumu attiecībā uz EDAK budžeta izpildi.
      2.   EDAK vadītājs veic visus vajadzīgos pasākumus, lai pārliecinātu komiteju, ka apstiprinājumu var sniegt, un lai reaģētu uz konstatējumiem, kuri iekļauti lēmumos par apstiprinājumu, ja tādi ir doti.


title: Padomes Lēmums 2013/306/KĀDP ( 2013. gada 24. jūnijs ), ar ko pagarina pilnvaru termiņu Eiropas Savienības īpašajam pārstāvim Vidusāzijā

text:
               25.6.2013

               LV

               Eiropas Savienības Oficiālais Vēstnesis

               L 172/25

         PADOMES LĒMUMS 2013/306/KĀDP
   (2013. gada 24. jūnijs),
   ar ko pagarina pilnvaru termiņu Eiropas Savienības īpašajam pārstāvim Vidusāzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 25. jūnijā pieņēma Lēmumu 2012/328/KĀDP (1), ar ko Patricia FLOR kundzi iecēla par Eiropas Savienības īpašo pārstāvi (ESĪP) Vidusāzijā. ESĪP pilnvaru termiņam jābeidzas 2013. gada 30. jūnijā.

               (2)

               ESĪP pilnvaru termiņš būtu jāpagarina vēl par 12 mēnešiem.

               (3)

               ESĪP pilnvaras īstenos situācijā, kas var pasliktināties un varētu traucēt Līguma 21. pantā izklāstīto Savienības ārējās darbības mērķu sasniegšanai,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo ESĪP Vidusāzijā Patricia FLOR kundzes pilnvaru termiņš tiek pagarināts līdz 2014. gada 30. jūnijam. ESĪP pilnvaras var beigties agrāk, ja Padome pēc Savienības Augstās pārstāvja ārlietās un drošības politikas jautājumos (AP) priekšlikuma pieņem tādu lēmumu.
   2. pants
   Politikas mērķi
   ESĪP pilnvaru pamatā ir Savienības politikas mērķi Vidusāzijā. Minētie mērķi ietver:

               a)

               veicināt labas un ciešas Savienības un Vidusāzijas valstu attiecības, pamatojoties uz kopējām vērtībām un interesēm, kā izklāstīts attiecīgos nolīgumos;

               b)

               sekmēt stabilitāti un valstu sadarbību minētajā reģionā;

               c)

               stiprināt demokrātiju, tiesiskumu, labu pārvaldību, kā arī cilvēktiesību un pamatbrīvību ievērošanu Vidusāzijā;

               d)

               pievērsties galveno risku novēršanai, jo īpaši risināt konkrētas problēmas, kas varētu tieši skart Eiropu;

               e)

               stiprināt Savienības darbību efektivitāti un pamanāmību minētajā reģionā, tostarp izvēršot ciešāku koordināciju ar citiem nozīmīgiem partneriem un starptautiskajām organizācijām, piemēram, ar Eiropas Drošības un sadarbības organizāciju (EDSO) un Apvienoto Nāciju Organizāciju.

         3. pants
   Pilnvaras
   1.   Lai sasniegtu politikas mērķus, ESĪP ir pilnvarots:

               a)

               veicināt visaptverošu Savienības politikas koordināciju Vidusāzijā un palīdzēt nodrošināt Savienības ārējo darbību konsekvenci minētajā reģionā;

               b)

               AP vārdā kopā ar Eiropas Ārējās darbības dienestu (EĀDD) un Komisiju pārraudzīt, kā tiek īstenota ES un Vidusāzijas jauno partnerattiecību stratēģija, papildinot to ar turpmākiem progresa ziņojumiem par to, kā tiek īstenota ES stratēģija Vidusāzijā, sniegt ieteikumus un regulārus pārskatus attiecīgām Padomes struktūrām;

               c)

               palīdzēt Padomei arī turpmāk attīstīt vispusīgu politiku attiecībā uz Vidusāziju;

               d)

               rūpīgi novērot Vidusāzijas politiskos notikumus, attīstot un uzturot ciešus kontaktus ar valdībām, parlamentiem, tiesu iestādēm, pilsonisko sabiedrību un plašsaziņas līdzekļiem;

               e)

               atbalstīt Kazahstānas, Kirgizstānas, Tadžikistānas, Turkmenistānas un Uzbekistānas sadarbību, risinot kopīgu interešu reģionālos jautājumus;

               f)

               izvērst attiecīgus kontaktus un sadarbību ar galvenajiem ieinteresētajiem subjektiem reģionā, kā arī ar visām nozīmīgajām reģionālām un starptautiskām organizācijām, tostarp Šanhajas Sadarbības organizāciju (Shanghai Cooperation Organisation – SCO), Eirāzijas Ekonomikas kopienu (EURASEC), Āzijas sadarbības un uzticības veicināšanas pasākumu konferenci (Conference on Interaction and Confidence-Building Measures in Asia – CICA), Kolektīvās drošības līguma organizāciju (Collective Security Treaty Organisation – CSTO), Vidusāzijas reģiona ekonomiskās sadarbības programmu (Central Asia Regional Economic Cooperation Program – CAREC) un Vidusāzijas Reģiona informācijas un koordinācijas centru (Central Asian Regional Information and Coordination Centre – CARICC);

               g)

               sadarbībā ar ESĪP cilvēktiesību jautājumos sekmēt Savienības politikas cilvēktiesību jomā un ES pamatnostādņu cilvēktiesību jomā īstenošanu, jo īpaši attiecībā uz sievietēm un bērniem konfliktu skartās zonās, īpaši pārraugot jaunākos notikumus minētajā jomā un risinot ar tiem saistītas problēmas;

               h)

               cieši sadarbojoties ar EDSO, veicināt konfliktu novēršanu un atrisināšanu, attīstot kontaktus ar iestādēm un citiem vietējiem darbību veicējiem (nevalstiskajām organizācijām, politiskām partijām, minoritātēm, reliģiskām grupām un to vadītājiem);

               i)

               dot ieguldījumu ar Vidusāziju saistītu Kopējās ārpolitikas un drošības politikas energodrošības aspektu, ar robežu drošību, tostarp ar narkotiku tirdzniecības apkarošanu un ūdens resursu apsaimniekošanu saistītu aspektu formulēšanā;

               j)

               veicināt reģionālo drošību Vidusāzijas robežās, kad to sāks pamest starptautisko drošības uzturēšanas spēku (SDUS) karaspēks.

         2.   ESĪP atbalsta AP darbu un pārlūko visas Savienības darbības reģionā.
   4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (PDK) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar savām pilnvarām, neskarot AP pilnvaras, dod ESĪP stratēģiskas norādes un politisku virzību.
   3.   ESĪP strādā ciešā sadarbībā ar EĀDD un tā atbilstīgajiem departamentiem.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2013. gada 1. jūlija līdz 2014. gada 30. jūnijam ir EUR 1 050 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP saskaņā ar ESĪP pilnvarām un atbilstīgajiem piešķirtajiem finanšu līdzekļiem ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP operatīvi informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu darbā pie ESĪP. Minētajam norīkotajam personālam atalgojumu maksā attiecīgā dalībvalsts, Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, nosūtītājas Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   4.   ESĪP darbinieki tiek izvietoti kopā ar attiecīgajām EĀDD nodaļām vai Savienības delegācijām/pārstāvniecībām trešās valstīs, lai veicinātu viņu attiecīgo darbību saskaņotību un konsekvenci.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP misijas veikšanai un sekmīgai norisei un ESĪP personāla locekļiem, attiecīgi vienojas ar uzņēmējvalstīm. Šajā nolūkā dalībvalstis un EĀDD sniedz visu vajadzīgo atbalstu.
   8. pants
   ES klasificētās informācijas drošība
   ESĪP un ESĪP komandas locekļi ievēro drošības principus un minimālos standartus, kas ir noteikti Padomes Lēmumā 2011/292/ES (2011. gada 31. marts) par drošības noteikumiem ES klasificētas informācijas aizsardzībai (2).
   9. pants
   Piekļuve informācijai un materiāltehniskais atbalsts
   1.   Dalībvalstis, Komisija un Padomes Ģenerālsekretariāts nodrošina, lai ESĪP var piekļūt jebkurai būtiskai informācijai.
   2.   Savienības delegācijas un/vai dalībvalstis attiecīgos gadījumos nodrošina materiāltehnisko atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar pilnvarām un drošības situāciju ģeogrāfiskajā teritorijā, par ko viņš ir atbildīgs, veic visus praktiski iespējamos pasākumus visa ESĪP tiešā pakļautībā esošā personāla drošībai, īpaši:

               a)

               izveidojot misijai paredzētu drošības plānu, pamatojoties uz EĀDD norādījumiem, kurā ietverti misijai pielāgoti fiziski, organizatoriski un procesuāli drošības pasākumi, vadības pasākumi saistībā ar personāla drošu pārvietošanos uz misijas teritoriju un minētajā teritorijā, kā arī pasākumi drošības negadījumu novēršanai un ārkārtas situāciju un misijas evakuācijas plāns;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi komandas locekļi, ko izvieto ārpus Savienības, tostarp vietējie līgumdarbinieki, pirms vai tūlīt pēc ierašanās misijas teritorijā ir piedalījušies atbilstīgā drošības apmācībā, kuras pamatā ir riska izvērtējuma pakāpe, kuru misijas teritorijai piešķīris EĀDD;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar progresa ziņojumu un pārskata ziņojumu par pilnvaru īstenošanu – rakstiski ziņojot AP, Padomei un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP vai PDK ieteikuma ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var iesaistīt Eiropas Parlamenta informēšanā.
   12. pants
   Koordinācija
   1.   ESĪP dod ieguldījumu Savienības darbību vienotībai, saskaņotībai un efektivitātei un palīdz nodrošināt, lai visi Savienības instrumenti attiecīgajā jomā būtu saskaņoti Savienības politikas mērķu sasniegšanai. ESĪP darbības saskaņo ar Komisijas darbībām un ar ESĪP Afganistānā darbībām. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar Savienības delegāciju vadītājiem un dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   13. pants
   Palīdzība saistībā ar prasībām
   ESĪP un viņas darbinieki palīdz, nodrošinot elementus reaģēšanai uz jebkādām prasībām un pienākumiem, kas izriet no iepriekšējo ESĪP Vidusāzijā pilnvarām, un šim nolūkam sniedz administratīvu palīdzību un piekļuvi būtiskajiem dokumentiem.
   14. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2013. gada decembra beigām iesniedz Padomei, Komisijai un AP progresa ziņojumu, bet ESĪP pilnvaru termiņa beigās – visaptverošu pilnvaru īstenošanas ziņojumu.
   15. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro ko 2013. gada 1. jūlija.

      Luksemburgā, 2013. gada 24. jūnijā

            Padomes vārdā –

            priekšsēdētāja

         C. ASHTON

      (1)  OV L 165, 26.6.2012., 59. lpp.

      (2)  OV L 141, 27.5.2011., 17. lpp.


title: Komisijas Lēmums 2002/638/EK (2002. gada 31. jūlijs), ar ko īstenošanas aģentūrām uztic atbalsta pārvaldību saistībā ar pirmspievienošanās pasākumiem lauksaimniecībā un lauku attīstībā Rumānijā laikposmā pirms pievienošanās

text:
Avis juridique important

|

32002D0638

Official Journal L 206 , 03/08/2002 P. 0031 - 0032

KOMISIJAS LĒMUMS 2002/638/EK(2002. gada 31. jūlijs),ar ko īstenošanas aģentūrām uztic atbalsta pārvaldību saistībā ar pirmspievienošanās pasākumiem lauksaimniecībā un lauku attīstībā Rumānijā laikposmā pirms pievienošanās(2002/638/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Regulu (EK) Nr. 1266/1999 (1999. gada 21. jūnijs) par atbalsta koordināciju kandidātvalstīm sakarā ar pirmspievienošanās stratēģiju un par Regulas (EEK) Nr. 3906/89 grozījumiem[1], un jo īpaši tās 12. panta 2. punktu,tā kā:(1) Saskaņā ar 4. panta 5. punktu Regulā (EK) Nr. 1268/1999 (1999. gada 21. jūnijs) par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās[2], kurā jaunākie grozījumi izdarīti ar Regulu (EK) Nr. 2500/2001[3], ar Komisijas 2000. gada 12. decembra galīgo Lēmumu C(2000) 3742, kas grozīts 2002. gada 11. jūlijā ar Komisijas Lēmumu H/2002/1936, tika apstiprināta Lauksaimniecības un lauku attīstības programma attiecībā uz Rumāniju.(2) Rumānijas valdība un Komisija, rīkojoties Eiropas Kopienas vārdā, 2001. gada 2. februārī ir parakstījusi daudzgadu finansēšanas līgumu (turpmāk tekstā - DFL), ar ko noteikta tehniskā, tiesiskā un administratīvā sistēma Sapard programmas īstenošanai.(3) Regula (EK) Nr. 1266/1999 paredz, ka prasību par iepriekšēju apstiprinājumu, kas minēta Regulas (EK) Nr. 1266/1999 12. panta 1. punktā, var atcelt, pamatojoties uz valsts un nozaru programmu/projektu pārvaldības jaudas, finanšu kontroles procedūru un ar valsts finansēm saistītu struktūru individuālu analīzi; Komisijas Regulā (EK) Nr. 2222/2000[4], kas grozīta ar Regulu (EK) Nr. 2252/2001[5], paredzēti sīki izstrādāti noteikumi minētās analīzes veikšanai.(4) Rumānijas kompetentā iestāde ir izveidojusi Sapard aģentūru, publisko iestādi ar juridisku statusu, Lauksaimniecības, pārtikas un mežniecības ministrijas pakļautībā. Tā būs atbildīga par šādu pasākumu īstenošanu: "Lauksaimniecības un zvejniecības produktu pārstrāde un tirdzniecība", "Lauku infrastruktūras attīstība un uzlabošana" un "Tehniskā palīdzība", kā noteikts Lauksaimniecības un lauku attīstības programmā, kas tika apstiprināta 2000. gada 12. decembrī ar Komisijas galīgo Lēmumu C(2000) 3742, un grozīta 2002. gada 11. jūlijā ar Komisijas Lēmumu H/2002/1936; tā kā ir Valsts Finanšu ministrija ir izveidojusi Valsts fondu tām finanšu funkcijām, kas veicamas, īstenojot Sapard programmu.(5) Saskaņā ar Regulu (EK) Nr. 1266/1999 un Regulu (EK) Nr. 2222/2000 Komisija ir izanalizējusi valsts un nozaru programmu/projektu pārvaldības jaudu, finanšu kontroles procedūras un ar valsts finansēm saistītas struktūras un uzskata, ka, lai īstenotu iepriekš minētos pasākumus, Rumānija izpilda Regulas (EK) Nr. 2222/2000 pielikuma 4. līdz 6. panta noteikumus un Regulas (EK) Nr. 1266/1999 pielikumā izklāstītos minimālos nosacījumus.(6) Konkrēti, Sapard aģentūra ir apmierinoši izpildījusi šādus būtiskus akreditācijas kritērijus: rakstveida procedūras, uzdevumu sadale, pirmsprojekta apstiprināšana un priekšsamaksas pārbaudes, maksājumu procedūras, grāmatvedības procedūras, datoru drošība, iekšējā revīzija un, ja vajadzīgs, valsts iepirkuma noteikumi.(7) 2002. gada 11. jūlijā Rumānijas iestādes iesniedza attaisnoto izdevumu pārskatīto sarakstu saskaņā ar DFL B iedaļas 4. panta 1. punktu, un tas neradīja Komisijas iebildumus.(8) Finanšu ministrijas Valsts fonds ir apmierinoši izpildījis šādus kritērijus, lai veiktu finanšu funkcijas, kas veicamas, īstenojot Rumānijas Sapard programmu: izsekošana darījumiem, finanšu līdzekļu pārvaldība, līdzekļu saņemšana, izmaksas Sapard aģentūrai, datoru drošība un iekšējā revīzija.(9) Tādēļ ir lietderīgi atcelt prasību par iepriekšēju apstiprinājumu, kas minēta Regulas (EK) Nr. 1266/1999 12. panta 1. punktā, un decentralizēt atbalsta pārvaldību, uzticot to Sapard aģentūrai un Finanšu ministrijas Valsts fondam Rumānijā.(10) Tomēr, tā kā Komisijas veiktās pārbaudes ir veiktas, pamatojoties uz sistēmu, kas ir darbspējīga, taču vēl nedarbojas, ir lietderīgi Sapard programmas pārvaldību Sapard aģentūrai un Finanšu ministrijas Valsts fondam, saskaņā ar Regulas (EK) Nr. 2222/2000 3. panta 2. punktu, uzticēt pagaidām.(11) Pilnīga Sapard programmas pārvaldības uzticēšana paredzama tikai pēc tam, kad veiktas turpmākas pārbaudes, lai nodrošinātu sistēmas apmierinošu darbību, un pēc tam, kad izpildīti visi ieteikumi, ko Komisija var sniegt attiecībā uz atbalsta pārvaldības uzticēšanu Sapard aģentūrai un Finansu ministrijas Valsts fondam.(12) Lai ņemtu vērā DFL A iedaļas 8. panta 1. punkta b) apakšpunkta prasības, izdevumi saskaņā ar šo lēmumu var pretendēt uz Kopienas līdzfinansējumu tikai tad, ja tie saņēmējiem radušies no šā lēmuma dienas, vai, ja vēlāk, no tā akta dienas, ar kuru viņi kļūst par atbalsta saņēmējiem saistībā ar attiecīgo projektu, izņemot attiecībā uz priekšizpēti un saistītiem pētījumiem un tehnisko palīdzību - tad šīs datums ir 2000. gada 12. decembris, ja vien Sapard aģentūra to nav jau izmaksājusi pirms šā lēmuma dienas,IR PIEŅĒMUSI ŠO LĒMUMU.1. pantsAr šo atceļ prasību par Komisijas iepriekšēju apstiprinājumu attiecībā uz Rumānijas veikto projektu atlasi un līgumu slēgšanu.2. pantsPagaidām Sapard programmas pārvaldība tiek uzticēta:1. Sapard aģentūrai Rumānijas Lauksaimniecības, pārtikas un mežniecības ministrijas pakļautībā, ar adresi Negustori Street 1 B, Sector 2, RO Bucharest 2, lai īstenotu "Lauksaimniecības un zvejniecības produktu pārstrādes un tirdzniecības", "Lauku infrastruktūras attīstības un uzlabošanas" un "Tehniskās palīdzības" pasākumus, kā noteikts Lauksaimniecības un lauku attīstības programmā, kas tika apstiprināta 2000. gada 12. decembrī ar Komisijas galīgo Lēmumu C(2000) 3742, un grozīta 2002. gada 11. jūlijā ar Komisijas Lēmumu H/2002/1936; un2. Finanšu ministrijas Valsts fondam ar adresi Apolodor Street 17, Sector 5, RO 70663 Bucharest, lai veiktu finanšu funkcijas, kas veicamas, īstenojot Rumānijas Sapard programmu.3. pantsIzdevumi saskaņā ar šo lēmumu var pretendēt uz Kopienas līdzfinansējumu tikai tad, ja tie saņēmējiem radušies no šā lēmuma dienas, vai, ja vēlāk, no tā akta dienas, ar kuru viņi kļūst par atbalsta saņēmējiem saistībā ar attiecīgo projektu, izņemot attiecībā uz priekšizpēti un saistītiem pētījumiem un tehnisko palīdzību - tad šīs datums ir 2000. gada 12. decembris, ja vien Sapard aģentūra to nav jau izmaksājusi pirms šā lēmuma dienas.Briselē, 2002. gada 31. jūlijāKomisijas vārdā -Komisijas loceklisFranz Fischler[1] OV L 161, 26.6.1999., 68. lpp.[2] OV L 161, 26.6.1999., 87. lpp.[3] OV L 342, 27.12.2001., 1. lpp.[4] OV L 253, 7.10.2000., 5. lpp.[5] OV L 304, 21.11.2001., 8. lpp.